dom
afsagt den 8. september 2014
rettens nr. 7-4991/2014
politiets nr. 4200-80244-00174-14
anklagemyndigheden
mod
t
…
tiltalen og parternes påstande
ved anklageskrift, modtaget den 2. juli 2014, er t tiltalte til straf for overtrædelse af
færdselslovens § 117, jf. § 54, stk. 1, 1. pkt., jf. straffelovens § 89, ved den 22. april 2014 kl.
17.16 at have ført varebil … ad havkærvej, 8381 tilst, efter at have indtaget det bevidst-
hedspåvirkende stof tetrahydrocannabinol (thc) i et sådant omfang, at det aktive komponent
for det pågældende stof i blodet under eller efter kørslen oversteg bagatelgrænsen - uden at
indtagelsen var sket i henhold til lovlig recept.
anklagemyndigheden har påstået, at førerretten frakendes tiltalte ubetinget, jf. færdselslovens
§ 126, stk. 1, nr. 2, og § 125, stk. 2, nr. 1, nr. 3 og nr. 5, jf. stk. 5, jf. § 128, stk. 1 og stk. 2, i et
af retten fastsat tidsrum fra den 10. juni 2014.
tiltalte fik ved skrivelse af den 3. juni 2014 midlertidig inddraget sin førerret fra den 10. juni
2014. tiltalte har indbragt spørgsmålet om lovligheden heraf for retten. anklagemyndigheden
har påstået, at den midlertidige inddragelse af førerretten godkendes, jf. færdselslovens § 130,
stk. 1. tiltalte har under hovedforhandlingen frafaldet sin protest mod inddragelsen.
t har nægtet sig skyldig.
sagens oplysninger
t har forklaret bl.a., at han den 22. april 2014 - første arbejdsdag efter påsken - havde været
på arbejde. han sælger ...rør og kørte rundt i en varebil. på havkærvej blev han vinket ind til
siden af en politibil. han havde lige fået fri og havde haft en påskebryg liggende i bilen, som
han ville nyde på vejen hjem. han blev alkotestet, men der var ikke udslag 2. gang. han blev
spurgt, om han havde taget andre ting. han svarede benægtende. han har ikke røget hash i de
sidste 3 - 4 år. han havde heller ikke røget hash i påsken. han havde dog været på en erotik-
messe før eller i begyndelsen af påsken. der var opstillet rygerkabiner, hvori han har opholdt
sig for at ryge cigaretter. i rygerkabinerne blev der også røget rigtig meget hash. blodprøven
blev taget af en læge.
politibetjent a har bl.a. forklaret, at tiltalte rutinemæssigt blev bragt til standsning den 22.
april 2014. tiltalte blev alkoholtestet. der skulle 2 prøver til for at konstatere, at tiltalte ikke
havde drukket for meget. på stedet blev tiltalte skønnet påvirket af noget andet på grund af
hans øjen- reaktioner og tidsfornemmelse. tiltalte blev derfor anholdt og kørt på stationen,
hvor en blodprøve blev udtaget til nærmere undersøgelse for stoffer. vidnet kan ikke huske
nogen diskussion med lægen om blodprøven.
                                                 - 2 -
af den retskemiske erklæring af 5. maj 2014 fremgår, at der i blodprøven, udtaget den 22.
april 2014 kl. 17.50, blev påvist stoffet tetrahydrocannabinol over bagatelgrænsen på 0,001
mg pr. kg blod. det fremgår ikke af erklæringen, hvor stor koncentrationen af hash var.
tiltaltes økonomiske forhold er belyst ved skatteoplysninger.
ved dom af 21. maj 2014 blev tiltalte for overtrædelse af færdselslovens § 42, stk. 1, nr. 1,
anset med en bøde på 2.000 kr. da den aktuelle forseelse medførte et klip, og da tiltalte 2
gange tidligere havde begået forseelser, der hver havde medført et klip, blev førerretten fra-
kendt tiltalte betinget med en prøvetid på 3 år.
rettens begrundelse og afgørelse
efter resultatet af blodprøven, der bestyrkes ved vidnet as forklaring, er det uanset tiltaltes
bestridelse bevist, at tiltaltes blod under eller efter kørslen indeholdt hash, der er klassificeret
som farlig for færdselssikkerheden, og som tiltalte ikke har indtaget i henhold til en lovlig
recept. tiltalens rigtighed er derfor godtgjort.
straffen fastsættes til en bøde på 6.600 kr., jf. færdselslovens § 117, stk. 1, jf. § 54.
forvandlingsstraffen er fastsat nedenfor.
førerretten frakendes tiltalte, jf. færdselslovens § 126, stk. 1, nr. 2. frakendelsen sker som en
samlet frakendelse, der tillige omfatter den i dommen af 21. maj 2014 skete frakendelse, jf.
færdselslovens § 125, stk. 2, nr. 1, nr. 3 og nr. 5, jf. stk. 5, jf. § 128, stk.1 og stk. 2. fraken-
delsestiden fastsættes til 3 år og 6 måneder, jf. færdselslovens § 128. frakendelsen regnes fra
den 10. juni 2014, hvor tiltaltes førerret blev administrativt inddraget.
thi kendes for ret:
t skal betale en bøde på 6.600 kr.
forvandlingsstraffen for bøden er fængsel i 10 dage.
førerretten frakendes tiltalte i 3 år og 6 måneder fra den 10. juni 2014.
tiltalte skal betale sagens omkostninger.
